Feb 19,2017
పోటీతో తగ్గిన విమానయాన ధరలు
పనాజీ : వాణిజ్య విమానయాన కంపెనీల మధ్య నెలకొన్న పోటీ వల్ల ప్రయాణ ధరల్లో సగటున 30 శాతం వరకు తగ్గాయని కేంద్ర పౌర విమానయాన శాఖ మంత్రి అశోక్‌ గజపతి రాజు అన్నారు. అంతర్జాతీయ మార్కెట్లో చమురు ధరలు తగ్గడానికి తోడు ఈ రంగంలో తీవ్ర పోటీ నెలకొనడమే ఇందుకు కారణమన్నారు. దక్షిణ గోవాలో జరిగిన విలేకరుల సమావేశంలో మంత్రి మాట్లాడుతూ ఆరోగ్యకర పోటీని పెంచడంలో తమ మంత్రిత్వశాఖ కీలక పాత్ర పోశిస్తుందన్నారు. దీంతో అంతిమంగా విమానయాన ప్రయాణికులకు సగటున 30 శాతం వరకు ఆదా అవుతుందన్నారు.
మీ స్నేహితులకు రికమెండ్ చెయ్యండి